wickkiey/tamil-wikipedia-chunked huggingface dataset:
# நீர்பாசன முறைகள்

## பாசன முறைகள்

### தெளிப்பு நீர்ப் பாசனம்

நிலப்பரப்பிற்கு மேலே நீரை மழைபெய்வது போல் பம்ப் உதவியுடன் தெளிக்க செய்கிறது குறைவான அழுத்தம் (1.0 கிலோ / செ.மீ2 ) ஒரு தெளிப்பானை செயல்படுத்த தேவைப்படுகிறது. ஒரு தெளிப்பான் மூலம் 12 மீ சுற்று வட்டாரம் வரை தெளிக்கலாம் 4 – 5 கிலோ / செ.மீ2 அழுத்தம், 4 தெளிப்பானை ஒரே நேரத்தில் பயன்படுத்த தேவைப்படுகிறது.காற்றின் வேகம் 15 கிலோ மீட்டர் / மணி குறைவாக இருக்கும்போது செயல்படுத்துவது எளிதாகிறது. இதனால் நீர் இழப்பைத் தடுக்கலாம் அதிகாலை மற்றும் மாலை வேளைகளில் தெளிப்பானைப் பயன்படுத்துவதால் ஆவியாகுதல் இழப்பைத் தடுக்கலாம்.
# நீர்பாசன முறைகள்

## பாசன முறைகள்

### அலைநீர்ப் பாசனம்

வெள்ளப் பாசன அல்லது அலைநீர் பாசன முறை முன்னோர்களால் பின்பற்றப்பட்ட பழைய முறையாகும்.இது தான் பயிர்களை சாகுபடி செய்ய முதன் முதலில் பயன்படுத்தப்பட்ட பாசன முறை.வயலுக்கு நீர் பள்ளம், குழாய் அல்லது வேறு வழியில் பாய்ச்சப்படுகிறது.வெள்ளப் பாசன முறை பயனுள்ள பாசன முறையாக இருந்தாலும் இந்த முறை மற்ற முறைகளை விட பயன்பாடு குறைவாக உள்ளது. இந்த முறையில் அளிக்கப்படும் நீரில் பகுதி நீர் மட்டுமே பயிர்களுக்கு கிடைக்கிறது.மீதமுள்ள நீர் ஆவியாதல் வழிந்தோடும் நீர், நீர் உள்ளீர்ப்பு மற்றும் நீராவியாதல் மூலம் இழப்பு ஏற்படுகிறது.
# நீர்பாசன முறைகள்

## பாசன முறைகள்

### சொட்டு நீர் பாசனம்

பயிர்களுக்கு நீரை அழுத்தத்துடன் வலைப்பின்னல் குழாய் வழியாக வழங்குகின்ற முறையாகும்.முக்கிய பகுதியில் மேல் நிலைத் தொட்டி இருக்கும்.முக்கிய குழாய் பகுதியில் 50 மி.மீ, 75 மி.மீ, எச். டி. பி. இ அல்லது பி.வி.சிகுழாய்கள் பயன்படுத்தப்படுகின்றன.துணை குழாய் பகுதியில் 45 மி.மீ, 50 மி.மீ எச்.டி.பி.இ. குழாய்கள் பயன்படுத்தப் படுகின்றன.பக்கவாட்டில், 12 மி.மீ, 16 மி.மீ, எல்.டி.பி.இ பயன்படுத்தப்படுகின்றன.சொட்டு குழாய்கள் – 2 எல்.பி.எச், 4 எல்.பி.எச், 8 எல்.பி.எச் அழுத்தமுடைய வகைகள் மிகவும் ஏற்றது.
# குக்கூ காட்டுப் பள்ளி

**குக்கூ காட்டுப் பள்ளி** (*Cuckoo Forest School*) இந்தியாவின் தமிழ்நாடு மாநிலம் திருவண்ணாமலை சாலையில் சிங்காரப்பேட்டை அருகில் புளியனூர் என்ற கிராமத்தின் மலை அடிவாரத்தில் 7 ஏக்கர் பரப்பளவில் அமைந்துள்ளது. இந்தியா முழுவதிலும் இருந்து பாரம்பரிய கட்டிடக் கலையில் இயங்குபவர்கள், சமூக ஆர்வலர்கள், குழந்தைகள், பெண்கள், இளைஞர்கள் என ஒரு பட்டாளத்தை பத்து நாட்கள் களத்தில் இறக்கி மண்ணை மட்டுமே கொண்டு காட்டுப்பள்ளிக்கான முதல் கட்டப் பணியை முடித்துள்ளனர். அங்கிருந்த மண்ணைக் குழைத்து, செங்கல் உருவாக்கி வெயிலில் காய வைத்து அடுக்கி மேலே கட்டிடம் எழும்பியுள்ளது.  
இது காலை 9 மணி முதல் 4 மணி வரை இயங்கும் வழமையான பள்ளி அல்ல. அவ்வப்போது சில பயிற்சி பட்டறைகளை நடக்கின்றன. குழந்தைகளுடன், குறிப்பாக கிராமத்து மாணவர்களுடன் இப்பள்ளி தொடர்ந்து இயங்குகிறது. சுதந்திரமான, மகிழ்ச்சிகரமான, வகுப்பறை இல்லா கல்வியை வழங்குவது இப்பள்ளியின் நோக்கமாகும்.
# குக்கூ காட்டுப் பள்ளி

## செயல்பாடுகள்

- பள்ளி குழந்தைகளுக்கு பெரிய ஆளுமைகளை அறிமுகம் செய்தல்
- தற்சார்பு வாழ்வியல் சார்ந்த பயிற்சி பட்டறைகளை நடத்துதல்
- மாற்றுக் கல்வி குறித்த பயிற்சி பட்டறைகளை நடத்துதல்
- குழந்தைகளின் திறன் வளர்க்கும் நிகழ்வுகளை ஒருங்கினைத்தல்
- இயற்கையோடு இனைந்த வாழ்வினை முன்னெடுத்தல்
# குக்கூ காட்டுப் பள்ளி

## கோட்பாடுகள்

குக்கூ காட்டுப் பள்ளியின் அமைப்பு ஆசிரியர்களுடன் மாணவர்களும் தங்கி இருந்து கற்றல் செயல்பாடுகளில் ஈடுபடுவதாகும். இங்கு புத்தகங்கள் இருக்கும் ஆனால் தேர்வு, தண்டனை, வீட்டுப்பாடம் போன்ற அழுத்தங்கள் மாணவர்களுக்கு இருக்காது. சமூகத்தில் வாழ்வதற்கான அடிப்படைத் திறன்கள் மற்றும் மொழி சார்ந்த திறன்கள் சிறப்பாக அவர்களுக்கு கற்றுத் தரப்படுகிறது. உணவு உற்பத்தி, நெசவு, பாரம்பரிய விளையாட்டுகள், கலைகள் போன்றனவும் கற்றுத் தரப்படுகின்றன.
# குக்கூ காட்டுப் பள்ளி

## நிர்வாகிகள்

நிர்வாகிகள் அனைவரும் இளைஞர்களாகவே உள்ளனர். உயர்கல்வி நிறுவனங்களில் பயின்று பன்னாட்டு நிறுவனங்களில் பணியாற்றிய பலர் தன் வருமானத்தை பெரிதென கருதாமல் தன்னார்வலர்களாக இங்கு பணியாற்றி வருகின்றனர்.
# குக்கூ காட்டுப் பள்ளி

## பிற பணிகள்

- கல்வி மற்றும் இயற்கை விவசாயம் சார்ந்த புத்தகங்களை பதிப்பிடுதல்
- தமிழர்களின் மரபு மற்றும் விவசாய உத்திகளை புதுப்பித்தல், விதை சேகரிப்பு
- மாடித் தோட்டம் பற்றி பயிற்சி அளித்தல்
- சிறார்களுக்கான மாத இதழ் நடத்துதல்
# மாம்பாடி

**மாம்பாடி** (*Mambadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேப்பம்பட்டி ஊராட்சிக்கு உட்பட்டது.
# மாம்பாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரிலிருந்து 8 கிலோமீட்டர் தொலைவிலும், மாநிலத் தலைநகரான சென்னையிலிருந்து 250 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'56.6"N 78°34'06.0"E ஆகும்.
# மாம்பாடி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 325 குடும்பங்களும் 1241 மக்களும் வசிக்கின்றனர். இதில் 635 ஆண்களும் 606 பெண்களும் அடங்குவர். கல்வியறிவு பெற்றவர்கள் விகிதம் 70.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# வாடிகன் நூலகம்

**வாடிகன் அபொசுடோலிக் நூலகம்** (Vatican Apostolic Library) (இலத்தின் : Bibliotheca Apostolica Vaticana), என்றும் பொதுவாக **வாடிகன் நூலகம்** அல்லது **த வாட்** என்பது வாத்திகான் நகரில் உள்ள ஒரு புனித நூலகமாக பார்க்கப்படுகிறது. இந்த நூலகம் 1475 ஆம் ஆண்டில் முறையாக நிறுவப்பட்டது, இது உலகின் பழமையான நூலகங்களில் ஒன்றாகும் மற்றும் மிக அரிதான வரலாற்று கோப்புகளை தன்னகத்தே கொண்டுள்ளது. 75000-க்கு மேற்பட்ட`கைகளால் எழுதப்பட்ட வரலாற்று கோப்புகளையும், 1.1 மில்லியன் அச்சிடப்பட்ட புத்தகங்களும் கொண்டுள்ளது, இதில் 8500 இன்குனாபுலவும் (1501-றிற்கு முன் அச்சிடப்பட்ட) அடக்கம்.
# அம்னியோட்டா

**பனிக்குட விலங்குகள் (அம்னியோட்டா)** (*Amniote*) என்பன நான்கு கரமுடைய முதுகெலும்புகளின் ஒரு உயிரின கிளை ஆகும், இவை சரோப்சிடு (அனைத்து ஊர்வன மற்றும் பறவைகள், மற்றும் அழிந்துபோன பாராரெப்டைல்கள் மற்றும் பறவை அல்லாத டைனோசர்கள் உட்பட) மற்றும் சினாப்சிடு (பெலிகோசர்கள் மற்றும் பாலூட்டிகள் போன்ற தெரப்சிட்கள் உட்பட) உள்ளடக்கிய உயிரிகளாகும். இவை மற்ற நாற்காலி விலங்கு பிரிவிலிருந்து மூன்று கருசூழ் சவ்வுகளின் வளர்ச்சி (கரு பாதுகாப்புக்கான ஆம்னியன் எனும் பனிக்குடத்தினையும், வாயு பரிமாற்றத்திற்கான கோரியானையும், மற்றும் வளர்சிதை மாற்றக் கழிவுகளை அகற்ற அல்லது சேமிப்பதற்கான ஆலன்டாயிசினையும் கொண்டுள்ளன), தடிமனான மற்றும் அதிக கெரட்டினால் ஆன தோல் மற்றும் விலா எலும்பு சுவாசம் (விலா எலும்புக் கூண்டை விரிவுபடுத்துவதன் மூலம்/சுருக்கி சுவாசித்தல்) வேறுபடுகின்றன.
# அம்னியோட்டா

## வகுப்பு: ஊர்வன

பல்லிகள், பாம்புகள், ஆமைகள், முதலைகள் போன்றவை ஊர்வன வகுப்பினை சேர்ந்தவை. ஊர்வனவற்றின் உடல் வடிவம் பல வடிவிலானது. உடலின் மேற்புறத்தில் செதில்களால் போர்த்தப்பட்டுள்ளது. தோல் சுரப்பிகள் இல்லை. ஓடுதல், மரமேறுதல், நீந்துதல், போன்றவற்றுக்கென கால்கள் மாறுபட்டுள்ளன. இவை நுரையீரல் மூலம் சுவாசம் செய்கின்றன. இதயத்தில் மூன்று அறைகள் காணப்படும். (முதலைகளில் 4 அறைகள் உண்டு). சிறுநீரகம், மெட்டாநெப்ராசு எனும் இடைநிலை வகையினைச் சார்ந்தது. உட்கருவுருதல் முறையில் கருவுறுதல் நடைபெறும். இவற்றின் முட்டைகளில் தடித்த தோல் போன்ற ஓடு உண்டு.
# அம்னியோட்டா

## வகுப்பு: பறவைகள்

சுமார் 8000 வகை பறவையினங்கள் காணப்படுகின்றன. இவை அனைத்திலும் அடிப்படை அமைப்பில் ஒற்றுமையுடன் காணப்படுகின்றன. பறவைகள், மாறா வெப்பநிலைகொண்ட வெப்ப இரத்த உயிரிகள். இறகுகள் உடலின் வெப்பநிலையைப் பாதுகாக்கும் பணியினைச் செய்கின்றன. கால்களில் செதில்கள் உண்டு. முன்னங்கால்கள் இறகுகளாகியுள்ளது. உடலைச் சீராகத் தாங்கும் வகையில் கால்கள் முன்புறமாக நன்கு இணைக்கப்பட்டுள்ளன. எலும்புகள் மென்மையானவை. எலும்புகளினுள் காற்றறைகள் உண்டு. பல உடல் எலும்புகள் இணைந்து எடையினைக் குறைத்து பறவைகள் பறப்பதற்கேற்ற தகவமைப்பினைக் கொண்டுள்ளன. தலைப்பகுதியில் கடினத்தன்மையுடைய அலகு உண்டு.  
நுரையீரலுடன் இணைந்த காற்றுப்பைகள் காணப்படும். இவை எலும்பினுள் தொடர்பு கொண்டுள்ளன. இதயத்தில் 4 அறைகள் உண்டு. இரத்த சிவப்பணுக்கள் நீள் முட்டை வடிவில் உட்கருவுடன் உள்ளன. சிறுநீரகம் மூன்று கதுப்புகளுடையது. சிறுநீரில் யூரிக் அமிலம் மிகுந்திருக்கும். நரம்பு மண்டலமானது சிறப்புற்றுள்ளது. சிறந்த பார்வைத் திறனுடைய கண்கள் உண்டு. கருவுறுதல் உடலினுள் நிகழும். முட்டைகளில் அதிக அளவு கருவுணவு உண்டு. முட்டைகள் கடினமான கால்சியம் மிகுந்த ஓடுடையது. பல முன்னேற்றமான பண்புகள் இருப்பினும், பறவைகளில் ஊர்வனவற்றின் பண்புகளும் காணப்படும். எனவே இவற்றினை ""மேன்மையுற்ற ஊர்வன"" என்கிறோம்.
# அம்னியோட்டா

## வகுப்பு: பாலுட்டிகள்

குட்டி ஈன்று பாலூட்டும் விலங்குகளுக்கு லின்னயஸ் (1758) *மேமாலிய* எனப் பெயரிட்டார். இவை முலையூட்டிகள் என்றும் அழைக்கப்படுகின்றன. பலசூழ்நிலைகளில் பலமுறைகளில் வாழும் பாலூட்டிகள் நன்கு வாழிடத் தகவமைப்பு பெற்ற மேம்பட்ட விலங்குகளாகக் கருதப்படுகின்றன.
# அம்னியோட்டா

## வகுப்பு: பாலுட்டிகள்

### பொதுப் பண்புகள்

1. பாலூட்டிகளின் உடலில் ரோமங்கள் காணப்படும். தோலில் வியர்வைச் சுரப்பிகள், எண்ணெய் சுரப்பிகள் உண்டு. பால் சுரப்பிகள் தோலில் காணப்படும் சுரப்பிகளின் மாறுபாடுகளே ஆகும்.
1. வெளிக்காது மடல் உண்டு
1. மார்புக்கும் வயிற்றுக்கும் இடையே உதரவிதானம் காணப்படும். இவ்வமைப்பு சுவாசித்தலுக்கு உதவும்.
1. இரத்தச் சிவப்பணுக்களில் உட்கரு இல்லை. இவை தட்டு வடிவில் இருபுறமும் குழிந்து காணப்படும்.
1. இதயம் நான்கு அறைகளுடையது. இதயத்திலிருந்து தோன்றும் தமனிகளில் வலது தமனி வளைவுக் குழல் இல்லை.
1. பெருமூளை மிகப்பெரியது. இரு பெருமூளை அரைக்கோளங்களையும் அடிப்புறத்தில் கார்ப்பஸ் கலோசம் எனும் மெய்யுடல் நரம்பிழைகள் இணைக்கின்றன.
1. பற்களானது, உறையுடன் வேறுபட்ட பல் வடிவங்களுடன் பால் பற்கள் மற்றும் நிலையான பற்களைக் கொண்டுள்ளன.
1. விந்து சுரப்பிகள் உடலுக்கு வெளியே அமைந்துள்ளன.
1. அண்டம் அளவில் சிறியவை. கருவுணவு காணப்படாது. கருவுறுதல் உடலுக்கு உள்ளேயே நடைபெறும்.
1. பாலூட்டிகள் குட்டிஈனுபவை. தாய்-சேய் இணைப்புத் திசு உடையவை.
# அம்னியோட்டா

## கிளை வரைபடம்

இங்குக் கொடுக்கப்பட்டுள்ள கிளை வரைபடம் ஆம்னியோட்களின் தொகுதி வரலாற்றினை விளக்குகிறது. மேலும் லாரின் & ரெய்சு (1995) விளக்கிய உறவுகளின் எளிமையான பதிப்பைப் பின்பற்றுகிறது. இதில் ஆமைகள் வேறுபடுகின்றன. மிக சமீபத்திய உருவவியல் மற்றும் மூலக்கூறு பரிணாம மரபுவழி ஆய்வுகள் இவற்றை டையாப்சிடுவில் இவற்றை வகைப்படுத்துகின்றது. இந்த கிளை வரைபடம் கௌதியரின் வரையறையின் கீழ் வரையறுக்கப்பட்ட குழுவை உள்ளடக்கியது.
# நன்செய் மாரியம்மன் கோயில்

பரமத்தி வேலூருக்கு அருகாமையில் அமைந்திருப்பது நன்செய் இடையாறு எனும் ஊராகும். இங்குள்ள மாரியம்மன் கோவிலில்
ஆண்டுதோறும் பங்குனி மாதம் 15 நாட்களுக்கு பண்டிகை வெகு சிறப்பாகக் கொண்டாடப்படும். 15ஆம் நாள் பூமிதிக்கும் திருவிழா நடைபெறும். அன்றையதினம் இராசா கோவிலில் உள்ள அனைத்துத் தெய்வங்களும் அபிசேகம் செய்து அலங்காரத்துடன் இருக்கும்.  
சுமார் 10000 பேர்கள் பூ இறங்கும் திருவிழா இதுவாகும்
# வேப்பம்பட்டி

**வேப்பம்பட்டி** என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டம், சங்ககிரி வட்டம் வடுகபட்டி ஊராட்சிக்கு உட்பட்ட ஒரு கிராமம் ஆகும்.
# வேப்பம்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'40.2"N 78°33'21.7"E ஆகும். இங்கு 805 குடும்பங்களும் 2921 மக்களும் வசிக்கின்றனர். இதில் 1513 ஆண்களும் 1408 பெண்களும் அடங்குவர்.
# சமூகச் சமநிலை

சமுதாயத்தில், ஒரு சார்புடைய பகுதிகளில் பலநிலை சமூகங்கள் இயங்கிக்கொண்டு இருக்கும் நிலை **சமூகச் சமநிலை** என கூறப்படுகிறது. ஒவ்வொரு துணை அமைப்பும் மற்ற துணை அமைப்புகளில் ஏற்படும் எந்த மாற்றத்தையும் ஏற்றுக்கொண்டும் மற்றும் சமநிலையைத் தக்கவைத்துக்கொள்ளும். மாற்றங்கள் மெதுவாக நடக்கும்போது சமநிலையை அடைவதற்கான செயல்முறை மட்டுமே செயல்படும், ஆனால் விரைவான மாற்றங்கள் நிகழுமானால் ஒரு புதிய சமநிலையை எட்ட முடியாமல் அது சமூக அமைப்பை குழப்பத்தில் தள்ளிவிடும்.
# சமூகச் சமநிலை

## மேலும் பார்க்க

- திறந்த சமுதாயம்
# கணித தேசிய அருங்காட்சியகம்

**கணிதத்திக்கான தேசிய அருங்காட்சியகம்** (National Meuseum of Mathematics) அமெரிக்காவின் நியூயார்க் நகரத்தில் உள்ள மன்காட்டன் என்னும் இடத்தில் அமைந்துள்ளது.. கணிதத்திக்கான தேசிய அருங்காட்சியகம் 2012 ஆம் ஆண்டு திசம்பர் மாதம் 15 ஆம் நாள் ஆரம்பிக்கப்பட்டது. வட அமெரிக்காவில் கணிதத்திற்காக ஆரம்பிக்கப்பட்ட ஒரே அருங்காட்சியகம் இதுவாகும். மேலும், இடைவினைக்கு வாய்ப்புள்ள 30 கணித காட்சிப்பொருள்கள் இங்கு பார்வைக்கு வைக்கப்பட்டுள்ளன. இந்த அருங்காட்சியகம் கணிதத்தைப் பற்றிய பொதுமக்களின் பார்வையையும், புரிதலையும் மேம்படுத்துவதை நோக்கமாகக் கொண்டுள்ளது.
# கணித தேசிய அருங்காட்சியகம்

## வரலாறு

2006 ஆம் ஆண்டு அமெரிக்க ஐக்கிய நாட்டில் நீள் தீவில் கணிதத்திக்காக செயல்பட்டு வந்த ஒரே அருங்காட்சியகம் மூடப்பட்டது. இதைத் தொடர்ந்து இந்த அருங்காட்சியகத்தின் நிறுவனர் கிளென் ஒயிட்னி மற்றும் குழுவினர் ஒரு புதிய அருங்காட்சியகத்தை நிறுவ முயற்சித்தனர். 2009 ஆம் ஆண்டில் நியூயார்க் மாநில கல்வித் துறையிடமிருந்து ஒரு உரிமை ஆவணத்தை அவர்கள் பெற்றனர்.  
இந்த நிதி ஆதாரத்துடன், 19000 சதுர அடி (1800 சதுர மீட்டர்) பரப்புள்ள இடத்தை வட சரித்திர மாவட்ட மடிசன் சவுக்கம் என்ற இடத்தை குத்தகைக்கு எடுத்தனர். உள்ளூர் மக்களால் கட்டுமான வடிவமைப்பிற்கு சில எதிர்ப்புகள் இருந்த போதும், நியூயார்க் நகர நிலக்குறியீடுகள் பாதுகாப்பு ஆணையம் மற்றும் கட்டுமானத் துறையினால் அனுமதி வழங்கப்பட்டது.
# பத்தர்

**பத்தர்** என்பது யாழ் நரம்பின் ஒலியைப் பெருக்கும் முறையில் குடவடிவாகவும் தோணி வடிவாகவும் மகாமீன் வடிவாகவும் அமைக்கப்பெறும் யாழின் அடிப்பகுதியாகும். இது குமிழ், தனக்கு, முருக்கு என்னும் மரங்களாற் செய்யப் பெறும். இக்காலத்தில் வீணையில் குடம் என வழங்கப் பெறும் உறுப்பினை யொத்ததே பழைய யாழில் அமைந்த பத்தர் என்னும் உறுப்பாகும். பத்தருடன் இணைக்கப் பெற்று நரம்புகள் கட்டப்பெறுதற்கேற்ப வளைந்த மரத்தண்டு கோடு என்னும் உறுப்பாகும்.
# ஹொன்னம்மன ஏரி

**ஹொன்னம்மன கெரெ** எனப்படும் **ஹொன்னம்மன ஏரி** (கன்னடம்: ಹೊನ್ನಮ್ಮನ ಕೆರೆ) கர்நாடகாவில் குடகிலுள்ள சோமவாரப்பேட்டை நகரிலிருந்து ஆறு (6) கி.மீ. தொலைவில் உள்ள சூலிமாலத்தே சிற்றூருக்கருகே இருக்கும் தொட்டமாலத்தேவில் இருக்கும் ஒரு ஏரியும் புனிதமான இடமுமாகும். இது குடகிலிருக்கும் மிகப்பெரிய ஏரியாகும். ஆண்டுக்கு ஒருமுறை, கவுரி ஹப்பா திருவிழாவின் போது, சிறப்பு பூஜை நடத்தப்படுகிறது, மேலும் 'பாகினா' எனப்படும் ஹொன்னம்மா தெய்வத்துக்குரித்தான படையல் இந்த ஏரிக்கு அளிக்கப்படுகிறது.
# ஹொன்னம்மன ஏரி

## வரலாறு

கெரெகே ஹாரா என்ற கதை ஹொன்னம்மன கெரெவை உருவாக்கியதிலிருந்து பெறப்பட்டது. தொன்மக்கதைப்படி, பெருவணிகர் ஒருவரின் கடைசி மருமகளான ஹொன்னம்மா, மக்கள் நலனுக்காக தனது உயிரை ஈந்ததன் மூலம் தெய்வமாக வணங்கப்படுகிறார். அவரைச் சிறப்பிக்க ஒரு கோவில் அமைக்கப்பட்டது, மேம்பட்ட வசதிகளை வழங்குவதற்காகப் பின்னர் அது புதுப்பிக்கப்பட்டது.
# ஹொன்னம்மன ஏரி

## நிலவெளி

ஹொன்னம்மன கெரெ பல மலைகளாலும், முகடுகளாலும், காபித் தோட்டங்களாலும் சூழப்பட்டுள்ளது.
# ஹொன்னம்மன ஏரி

## தங்குமிடங்கள்

ஹொன்னம்மன கெரெவுக்கு அருகில் ஒரு சில தங்குமிடங்கள் உள்ளன. டிரோப்பிக்கல் ரெய்ன் என்ற தங்குமிடம் (பண்ணை) இந்த ஏரிக்கு ஒரு (1) கி.மீ. தொலைவில் உள்ளது.
# ஹொன்னம்மன ஏரி

## காலநிலை

ஹொன்னம்மன கெரெவின் வெப்பநிலை, குடகு மாவட்டத்தின் பிற பகுதிகளைப் போலவே ஆண்டு முழுவதும் 16 முதல் 27&nbsp;°C அளவில் இருக்கின்றது.
# காற்று உணர்திறன்

**காற்று உணர்திறன்** (*Air sensitivity*) என்ற சொல் பொதுவாக வேதியியலில் காற்றின் பகுதிப் பொருள்களுடன் வேதிச் சேர்மங்களின் வினைதிறன் பற்றி கூறுவதற்காகப் பயன்படுத்தப்படுகிறது. பெரும்பாலும் வினைகள் வளிமண்டலத்திலுள்ள ஆக்சிசன் (O<sub>2</sub>) அல்லது நீராவியுடன் (H<sub>2</sub>O) நடைபெறுகின்றன. மேலும் காற்றின் மற்ற பகுதிப்பொருள்களான கார்பன் மோனாக்சைடு (CO), கார்பன் டையாக்சைடு (CO<sub>2</sub>), நைட்ரசன் (N2) ஆகியவற்றுடனும் வினைகள் நிகழ வாய்ப்புள்ளது.
# காற்று உணர்திறன்

### காற்றில்லா தொழில்நுட்பங்கள்

காற்று உணர்திறன் கொண்ட சேர்மங்களை கையாளுவதற்காக பல்வேறு காற்று இல்லாத நுட்பங்கள் உருவாக்கப்பட்டுள்ளன. கையுறைப்பெட்டி மற்றும் வெற்றிட வாயுப் பன்மடியம் என்ற இரண்டு முக்கிய காற்றில்லா தொழில்நுட்பக் கருவிகள் உள்ளன. கையுறைப்பெட்டி என்பது ஆர்கான் அல்லது நைட்ரசன் போன்ற மந்த வாயுக்களால் நிரப்பப்பட்ட ஒரு பெட்டியாகும்.
சாதாரண ஆய்வக உபகரணங்களை கையுறைப்பெட்டிகளில் அமைத்து கையாளலாம். வெற்றிட வாயுப் பன்மடியம் என்பது வெற்றிடம் மற்றும் மந்தவாயு இரண்டையும் பயன்படுத்தும் ஓர் அமைப்பாகும். தேவைக்கேற்றவாறு இக்கருவியில் உள்ள கண்ணாடியைப் பயன்படுத்தி வெற்றிடத்தை உருவாக்கவோ அல்லது மந்த வாயுவை நிரப்பிக்கொள்ளவோ முடியும்.
# கே. வேட்ரப்பட்டி

**கே. வேட்ரப்பட்டி**, (*K. Vetrapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கே. வேட்ரப்பட்டி ஊராட்சிக்கு உட்பட்டது.
# கே. வேட்ரப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'22.8"N 78°30'02.7"E ஆகும்.
# கே. வேட்ரப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 436 குடும்பங்களும் 1846 மக்களும் வசிக்கின்றனர். இதில் 965 ஆண்களும் 881 பெண்களும் அடங்குவர்.
# கடல் சுவர்

**கடற்சுவர்** *(seawall)* அல்லது **கடல் சுவர்** என்பது கற்கரை நிலத்தின் மீது நேரடியாக கடலோ கடல்சார் நிகழ்வுகளோ தாக்கும்போது தற்காப்புக்காக கட்டப்படும் கட்டுமான. கடல் சுவரின் குறிக்கோள் அலைகள், ஓதங்கள், ஆழிப் பேரலைகள் வழி ஏற்படும் தாக்குதல்களில் இருந்து மாந்த வாழிடத்தைக் காத்துப் பேணுவதாகும். கடல் சுவர் நிலையான அமைப்பாகையால், இது கடலுக்கும் நிலத்துக்கு இடையிலான இயங்கியல் பரிமாற்றத்தைத் தடுக்கிறது.  
இது கடல் நீரின் ஓரத்தில் அமைந்த கட்டகமாகும். கடல், கரையை நோக்கி ஊடுருவாமல் கடல்சுவர் தடுக்கிறது. இயற்கை மண்ணோ நிரப்பப்பட்ட மண்ணோ அரிக்கப்படாமல் பாதுகாக்கிறது. கடல் பக்கத்தில் இதன் சரிவு காணப்படும். இச்சரிவு அலை விசைகளின் ஆற்றலைச் சீரழிக்கவும் திசைமாற்றவும் உதவும், சில நேரங்களில் அலை தாங்கி போலவும் காணப்படும். இது மரத்தாலோ , எஃகாலோ, கற்காரையாலோ கட்டப்படலாம். அளவுக்கு மீறிய உயரமான ஓத அலைகளால் கவிழ்க்கப்பட்டோ அடிப்பகுதியில் உள்ள மண்ணால் அரிக்கப்பட்டோ இது இடிந்து போக வாய்ப்புண்டு.
# பயிர் வினையியல் இடர்பாடுகள்

**பயிர் வினையியல் இடர்பாடுகள்** ( PHYSIOLOGICAL DISORDERS) என்பது வேளாண்மை செய்யும்போது பயிர்களின் இலை, தண்டு, பூ, பழங்கள் போன்றவை பூச்சிகள் மற்றும் நோய்களைத் தவிர்த்து பல்வேறு காரணங்களால் பலவிதமான வினையியல் இடர்பாடுகள் காணப்படுகின்றன. உதாரணமாக பழங்களில் வெடித்தல், ஒழுங்கற்ற தன்மையுடன் காணப்படுதல் முதலியன ஆகும்.
# பயிர் வினையியல் இடர்பாடுகள்

### காரணிகள்

- ஊட்டச்சத்துகளின் குறைபாடு
- அதிகப்படியான ரசாயன உரமிடுதல்
- உறைபனி/ குறைந்த வெப்பநிலை
- அதிக வெப்பநிலை
- போதிய சூரிய ஒளி இல்லாமை
- அளவுக்கு அதிகமாக நீர்ப்பாசனம் செய்தல்
- நீர்ப்பற்றாக்குறை
# பயிர் வினையியல் இடர்பாடுகள்

### பழப்பயிர்களில் வினையியல் இடர்பாடுகள்

#### வாழை

வாழையின் கழுத்து நுனிப்பகுதி தடைபடுதல் (choke throat), கொட்டை வாழை
# பயிர் வினையியல் இடர்பாடுகள்

### பழப்பயிர்களில் வினையியல் இடர்பாடுகள்

#### மா

நுனிப்பகுதி கருமை நிறமாதல் ( Black Tip), சதைப்பகுதி மென்மையாதல் (Spongy tissue), ஒழுங்கற்ற தன்மை, பழங்கள் உதிர்தல், சிற்றிலைகள்
# பயிர் வினையியல் இடர்பாடுகள்

### பழப்பயிர்களில் வினையியல் இடர்பாடுகள்

#### எலுமிச்சை

பழங்கள் உதிர்தல்
# பயிர் வினையியல் இடர்பாடுகள்

### பழப்பயிர்களில் வினையியல் இடர்பாடுகள்

#### கொய்யா, பப்பாளி

பழங்களில் ஒழுங்கற்ற தன்மை
# பயிர் வினையியல் இடர்பாடுகள்

### பழப்பயிர்களில் வினையியல் இடர்பாடுகள்

#### மாதுளை

பழங்களில் வெடிப்பு
# பயிர் வினையியல் இடர்பாடுகள்

### பழப்பயிர்களில் வினையியல் இடர்பாடுகள்

#### திராட்சை

பழங்களில் பெரிது-சிறிதாக இருத்தல்
# பயிர் வினையியல் இடர்பாடுகள்

### காய்கறிப் பயிர்களில் வினையியல் இடர்பாடுகள்

#### தக்காளி

பழ நுனி அழுகல், பழ வெடிப்பு, பழங்களில் பூனைமுகத் தோற்றம், வெள்ளைத் திசு, பழத்தோல் வெளிர்தல், மஞ்சள் தோள்பட்டை,
# பயிர் வினையியல் இடர்பாடுகள்

### காய்கறிப் பயிர்களில் வினையியல் இடர்பாடுகள்

#### கேரட்

வேர் வெடிப்புத் தன்மை, பிளவுபடுதல், வெற்றிடப் புள்ளிகள்
# பயிர் வினையியல் இடர்பாடுகள்

### காய்கறிப் பயிர்களில் வினையியல் இடர்பாடுகள்

#### முள்ளங்கி

பிளவுபடுதல்  
- வேளாண்மையில் நுண்ணுயிர் மேலாண்மை நூல்
- தமிழ்நாடு வேளாண்மைப் பல்கலைகழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பண்ணை இயந்திரவியல், பயிர் வினையியல்
# ஈ. மத்தியம்பட்டி

**ஈ.மத்தியம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கே. வேட்ரப்பட்டி ஊராட்சிக்கு உட்பட்ட ஒரு கிராமம் ஆகும்.
# ஈ. மத்தியம்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'14.7"N 78°29'35.2"Eஆகும். இங்கு 183 குடும்பங்களும் 699 மக்களும் வசிக்கின்றனர். இதில் 353 ஆண்களும் 346 பெண்களும் அடங்குவர்.
# மேல் அமராவதி

**மேல் அமராவதி** எனபது இந்தியாவில், தமிழ்நாட்டில், திருவாரூர் மாவட்டத்தில், வலங்கைமான் வட்டத்தில் உள்ள ஒரு பஞ்சாயத்து ஆகும்.
# மேல் அமராவதி

## அருகில் உள்ள இடங்கள்

2 கி.மீ. தொலைவில் ஆலங்குடி (குருஸ்தலம்),
5 கி.மீ. தொலைவில் வலங்கைமான் (மாரியம்மன் கோவில்)
.
# மேல் அமராவதி

## அரசியல்

இப்பகுதி நாகப்பட்டினம் மக்களவைத் தொகுதிக்கும், நன்னிலம் சட்டமன்ற தொகுதிக்கு உட்பட்டு அமைந்துள்ளது..
# போலுப்பள்ளி வனவியல் விரிவாக்க மையம்

**போலுபள்ளி வனவியல் விவாக்க மையம்** என்பது தமிழ்நாட்டின், கிருஷ்ணகிரி மாவட்டம் கிருஷ்ணகிரி ஓசூர் செல்லும் தேசிய நெடுஞ்சாலை எண் 7 இல் போலுப்பள்ளி என்ற ஊரில் அமைந்துள்ள ஒரு வனவியல் விரிவாக்க மையம் ஆகும். இந்த மையம் 1988 ஆகத்து 12 அன்று *வனவிக்ஞான் கோத்ரா* என்ற பெயரில் தொடங்கப்பட்டது. பின்னர் அதன் பின்னர் 1998 அக்டோபர் 11 அன்று வனவியல் விரிவாக்க மையம் என்று பெயர் மாற்றம் செய்யப்பட்டு செயல்பட்டு வருகிறது.
# போலுப்பள்ளி வனவியல் விரிவாக்க மையம்

## செயல்பாடுகள்

இந்த மையத்தில் சொந்த நிலம் வைத்திருக்கும் விவசாயிகளுக்கு இலவசமாக மரக்கன்றுகளும், அதை வைத்து பராமரிக்க முறையான பயிற்சி மற்றும் கன்றுக்கு ஊக்கத்தொகை அளித்தல் போன்ற பணிகளையும், வேலை வாய்ப்பற்ற இளைஞர்களுக்கு இயற்கை உரம் தயாரித்தல், உயர் தொழில் நுட்ப நாற்றங்கால்கள் உற்பத்தி போன்றவை குறித்து இலவசமாக பயிற்சி அளிக்கப்படுகிறது.
# அ. ஈச்சம்பாடி

**அ.ஈச்சம்பாடி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கே. வேட்ரப்பட்டி ஊராட்சிக்கு உட்பட்ட ஒரு கிராமம் ஆகும்.
# அ. ஈச்சம்பாடி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'46.3"N 78°29'37.4"E ஆகும். இங்கு 232 குடும்பங்களும் 854 மக்களும் வசிக்கின்றனர். இதில் 429 ஆண்களும் 425 பெண்களும் அடங்குவர்.
# நீலப்பறவை ஏரி

**நீலப்பறவை ஏரி** (*Blue Bird Lake*) இந்தியாவின் அரியானாவின் ஹிசார் மாவட்டத்தில் ஹிசார் நகரில் அமைந்துள்ள ஏரியும், பொழுதுபோக்கு பகுதியும் ஆகும்.. தேசிய நெடுஞ்சாலை 9 இல் ஹிஸார் விமான நிலையத்திற்கு அருகில் ஏரி உள்ளது. ஹிசார் மான் பூங்கா மற்றும், கிசதாவர் வாடிகா மூலிகை பூங்கா, ஹிசார் ஆகியவற்றுக்கு அருகில் உள்ளது இவ்விரண்டும் அரியானா மாநிலத்தின் வனத்துறையால் பராமரிக்கப்படுகிறன.
# நீலப்பறவை ஏரி

## புலம் பெயர்ந்த பறவைகள்

உலகில் உள்ள மொத்த 10,000 பறவை இனங்களில் ஏறத்தாழ 1,800 புலம்பெயர்ந்த பறவை இனங்களில், கிட்டத்தட்ட 370 இனங்கள் பருவகால மாற்றங்கள் காரணமாக இந்தியாவிற்கு இடம்பெயர்கின்றன. இதில் மத்திய ஆசிய விமானப் பாதையைப் பயன்படுத்தும் 175 நீண்ட தூர இடம்பெயர்வு இனங்கள் அடங்கும். அவற்றில் சில புலம்பெயர்ந்த பறவை இனங்கள் குளிர்காலத்தில் இங்கு கூடு கட்டுவதைக் காண முடிகிறது.  
ஏரி மற்றும் சுற்றியுள்ள ஈரநிலம் மற்றும் பூங்காக்கள் 52 ஏக்கர் பரப்பளவில் பரந்துள்ளது. ஏரியின் மொத்த பரப்பளவு 20 ஏக்கர். இந்த ஏரி சிறிய தீவுகளையும் கொண்டிருக்கிறது இங்கு குடியேற்ற பறவைகள் மற்றும் பிற தாவரங்கள் மற்றும் விலங்கினங்கள் வாழ்கின்றன, இங்கு பறவைகளின் கூடுகளும் உள்ளன. குளிர்காலத்தில் இந்த ஏரியானது பறவைகளின் வருகையால் நிறைகிறது. இவற்றில் பல ஆபத்தான இனங்களாக உள்ளன.  
இந்த ஏரி அரியானா அரசின் மீன்வளத் துறையால் மீன்பிடி தொழிலுக்காக குத்தகைக்கு விடப்பட்டுள்ளது.
# நீலப்பறவை ஏரி

## சுற்றுலா நடவடிக்கைகள்

இந்த ஏரி, வாடகைக்கு கிடைக்கக்கூடிய படகுகளைக் கொண்டிருக்கிறது. இதில் உயிர்காக்கும் கவச உடைகள் மற்றும் இதர பாதுகாப்பு சாதனங்களும் உள்ளன. உரிம கட்டணம் செலுத்துவதன் மூலம் மீன்பிடித்தல் அனுமதிக்கப்படுகிறது. இந்த ஏரி பார்வையாளர்கள், படகுகளில் சவாரிசெய்பவர்கள் மற்றும் ஓய்வெடுப்பதற்காக தளங்கள் மற்றும் உட்கார்ந்து ஓய்வெடுப்பதற்கான படித்துறை ஆகியவை உள்ளன. நிலப்பரப்பு பூங்காக்கள், பார்வையிடும் நடைபாதைகள் மற்றும் ஜாகிங் டிராக்குகள், மேல் நீர் பாலங்கள், புல் தரை, குழந்தைகள் ஊஞ்சலாட்டும் பகுதி, நாடக அரங்கம், பார்வையாளரின் வாகனங்கள் நிறுத்தும் இடம், கழிப்பறைகள் மற்றும் இதர வசதிகளும் உள்ளன. மேலும், அரசாங்கத்தால் நடத்தப்படும் "ப்ளூ பேர்ட் டூரிஸ்ட் ரிசார்ட்" அறைகள், மாநாட்டு அரங்குகள், உணவகம் மற்றும் மதுக்கடைகள் போன்றவை உள்ளன. இந்த பகுதிகளை பயன்படுத்த நுழைவு கட்டணம் இல்லை.
# நீலப்பறவை ஏரி

## பாதுகாப்பு சிக்கல்கள்

காற்று, ஒலி மற்றும் நீர் மாசுபாடு, நீர் வழங்கல் மற்றும் பாதுகாப்பு இல்லாமை, பாதுகாக்கப்பட்ட பகுதி நிலை மற்றும் வனவிலங்கு பாதுகாப்புக்கான அறிவியல் வனவிலங்கு மேலாண்மை திட்டம், அறிவியல் இயற்கையை ரசித்தல் மற்றும் பாதுகாப்பான பறவைகள் கூடு மற்றும் இனப்பெருக்கம், தெரு நாய்கள் மற்றும் பூனைகளுக்கு ஏற்ற மரங்களை வளர்ப்பதன் மூலம் பகுதி மேம்பாடு இல்லாமை, அழிந்து வரும் பறவைகளுக்கு கூடு கட்டும் அபாயம், மோசமான சுகாதாரமின்மை, தொடர்ந்து பறவைக் காய்ச்சல் பரவும் அபாயம் போன்றவை முக்கிய பிரச்சினைகளாக இருக்கின்றன.  
நீல பறவை ஏரியில் வசிக்கும் 800 க்கும் மேற்பட்ட வளர்ப்பு வாத்துகள் நவம்பர் 2016 இல் அதிகாரிகளால் அகற்றப்பட்டன. அப்போது 9 இறந்த வாத்துகள் பறவைக் காய்ச்சல் நோயால் இறந்தது உறுதி செய்யப்பட்டது.
# நீலப்பறவை ஏரி

## அருகிலுள்ள சுற்றுலா இடங்கள்

- தோஷம் (நகரம்)
- அசிகர் கோட்டை , ஹான்சி
- ஹிசார் மான் பூங்கா
# நீலப்பறவை ஏரி

## இதனையும் காண்க

- இந்திய வன ஆராய்ச்சி மற்றும் கல்வி குழு
- வறண்ட வன ஆய்வு நிறுவனம்
- ஓக்லா சரணாலயம், டெல்லியை ஒட்டிய எல்லை, உத்தரப் பிரதேசம்
- தேசிய விலங்கியல் பூங்கா, டெல்லி
- பால்சுவா குதிரைலாட வடிவ ஏரி, Delhi
- பிந்தாவாசு வனவிலங்கு சரணாலயம்
- சிந்துவெளி நாகரிகத்தின் தொல்லியல் களங்கள், அரியானா, பஞ்சாப் பகுதி, இராசத்தான், குசராத்து, இந்தியா & பாக்கித்தான்
- இந்தியாவிலுள்ள தேசியப் பூங்காக்கள்
- இந்தியச் சரணாலயங்கள்
# விரல் கணிதம்

விரல் (கணிதம்) என்பது பண்டையத் தமிழர்கள் நீளத்தை அளப்பதற்குப் பயன்படுத்திய அளவை முறையின் அலகுகளில் ஒன்று. அளப்பதெற்கென்று தனிப்பட்ட அளவு கருவிகளை முழுவதுமாகச் சார்ந்திராமல், தமது உடம்பின் பாகங்களைக் கொண்டு அன்றாட வாழ்க்கையில் தேவைப்படும் பொருட்கள், (கயிறு, கம்பு, துணி) நீளங்கள் மற்றும் இரு குறிப்பிட்ட பொருட்களுக்கு இடைப்பட்ட தூரம் (ஓரளவு சிறியதான) ஆகியவற்றை அளக்கும் வழமையைத் தமிழர்கள் கொண்டிருந்தனர். அவர்கள் பயன்படுத்திய அலகுகளுள் விரற்கடை, சாண் மற்றும் முழம் ஆகியவை பரவலானவை. ஒவ்வொரு மனிதருக்கும் உடல் அளவுகள் மாறுபடும் என்பதால் விரற்கடை, சாண் மற்றும் முழம் ஆகிய அலகுகள் குறிக்கும் தூரம் அளக்கும் ஆட்களைப் பொறுத்து மாறுபடும் தன்மையுடையது என்றாலும் சாதாரண மக்களும் எளிதாக பயன்படுத்தக்கூடிய ஒரு அளவை முறையாக உள்ளது குறிப்பிடத்தக்கது.  
ஒரு மனிதரின் கையில் அமைந்துள்ள ஒரு விரலின் அகலம், ஒரு விரல் அல்லது விரற்கடை அளவாகும். நமது வலது கையில் கட்டை விரலை மடித்துக் கொண்டு மற்ற நான்கு விரல்களையும் ஒட்டினாற்போல வைத்தநிலையில் ஆட்காட்டி விரலுக்கும் சுண்டு விரலுக்கும் இடைப்படும் அகலப்போக்கான அளவு நான்கு விரற்கடை எனப்படும்.  
இருபத்து நான்கு விரல் கொண்டது ஒரு முழம் ஆகும். விரல் பன்னிரண்டு கொண்டது ஒரு சாண். சாண் இரண்டு கொண்டது ஒரு முழம்.  
1 விரல் = 1/24 முழம் = 1/24 * 18 அங்குலம் = 3/4 அங்குலம்
1 விரல் = 1/12 சாண் =1/12 * 9 அங்குலம் =3/4 அங்குலம்
# புட்டெனஹள்ளி ஏரி

**புட்டெனஹள்ளி ஏரி** (*Puttenahalli Lake*) ஒரு சிறிய, மீட்டெடுக்கப்பட்ட நன்னீர் ஏரியாகும். இந்த ஏரி தெற்கு பெங்களூரில் ஜேபி நகரில் அமைந்துள்ளது. இந்த ஏரி 13 ஏக்கர் பரப்பளவில் உள்ளது. கால்வாய்கள் மூலம் ஏரிக்கு திசை திருப்பப்படும் மழை மற்றும் மேற்பரப்பு நீர் ஆகியவை இந்த ஏரியின் முக்கிய நீர் ஆதாரமாக உள்ளது
# மேலானூர்

**மேலானூர்** (*Melanur*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், அரூர் வட்டம் மோபிரிபட்டி ஊராட்சிக்கு உட்பட்ட ஒரு சிற்றூர் ஆகும்.
# மேலானூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 59 கிலோமீட்டர் தொலைவிலும், அரூருரில் இருந்து 15 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'31.5"N 78°31'02.5"E
# மேலானூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 58 வீடுகள் உள்ளன. கிராமத்தின் மொத்த மக்கள் தொகையானது 217 ஆகும். இதில் பெண்களின் எண்ணிக்கை 105 என்றும், ஆண்களின் எண்ணிக்கை 112 என்றும் உள்ளது. கல்வியறிவு பெற்றவர்கள் விகிதம் 55.76% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வளர்க்கப்பட்ட நாற்றங்கால் தோட்டம்

**வளா்க்கப்பட்டநாற்றங்கால் தோட்டம்** என்பது மண்ணில் மூன்று நான்கு அடி நீளமுள்ள(1.0 – 1.2 அ) சற்றே தரையை விட உயர்வான படுக்கைகளில் அமைக்கப்பட்டிருக்கும். இது எந்த நீளத்திலும் அல்லது வடிவத்திலும் இருக்கும் இந்த மண்ணானது சுற்றி உள்ள மண்ணை விட (சுமார் 6 அங்குலமாவது) மேலே உயர்த்தப்படுகிறது. சில சமயங்களில் மண்ணைச் சுற்றி மரம், கல் அல்லது கற்காரைத் தொகுதிகள் கொண்ட ஒரு சட்டகத்தால் இணைக்கப்பட்டுள்ளது. மேலும் இந்த மண் உரம் மூலம் செறிவூட்டப்பட்டிருக்கலாம். காய்கறி தாவரங்கள் மரப்பார்த்த வடிவங்களில் இடைவெளியாக உள்ளன. இது வழக்கமான வரிசை தோட்டக்கலை விட மிகவும் நெருக்கமாக உள்ளது. காய்கறிகளை முழுமையாக வளர்க்கும்போது இடைவெளி ஒன்றுக்கொன்று நெருங்கி உள்ளதால் களைகளின் வளர்ச்சி பாதிக்கப்படுகிறது. மண்ணில் ஈரப்பதம் பாதுகாக்கப்படுகிறது. வளர்க்கப்பட்ட படுக்கைகள் பலவிதமான பயன்களை உற்பத்தி செய்கின்றன. அவை நடவு பருவத்தை நீட்டிக்கின்றன.ஒழுங்காக வடிவமைக்கப்பட்டு அவை நடப்பட்டிருப்பதால் களைகள் குறைகின்றன. மேலும் வேறு மண்ணை பயன்படுத்த வேண்டிய தேவையும் குறைகிறது. தோட்டக்காரர் உயர்த்தப்பட்ட படுக்கைகளில்; நடக்காததால் மண் குறுகலாகாமல் வேர்கள் எளிதாக வளர்ந்து வருகின்றன.நெருங்கிய இடைவெளி மற்றும் இயற்கை உரம் உபயோகப்படுத்துவதால் உயர்த்தப்பட்ட படுக்கைகள் அதிக விளைச்சல் தரும். இந்த வகையான பயிர்வளர்க்கும் முறையால் வயதான உடல் ஊனமுற்றவர் கூட இந்த வகையான பயிர்களை செய்யலாம்
# வளர்க்கப்பட்ட நாற்றங்கால் தோட்டம்

## மேலும்காண்க

- மரக்கறித் தோட்டம்
# நீலகிரி மலை தொடர்வண்டிப் பாதையில் உள்ள தொடர்வண்டி நிலையங்கள்

நீலகிாி மலை இரயில்பாதை (Nilgiri mountain Railway ) என்பது இந்தியாவின் தமிழ்நாட்டில் உள்ள மலை இரயில்பாதை ஆகும். இந்த பாதை 1908 ஆம் ஆண்டு அமைக்கப்பட்டு ஊட்டி மற்றும் மேட்டுப்பாளையம் என்ற இரு நகரங்களை இணைக்கிறது. இரயில் நிலையங்களின் விவரங்கள் அடங்கிய பட்டியல் கீழே கொடுக்கப்பட்டுள்ளது.
| <span>**நீலகிரி மலை தொடருந்து பாதையில் உள்ள தொடருந்து நிலையங்கள்**</span> |  |  |  |  |  |
| --- | --- | --- | --- | --- | --- |
| 1 | Mettupalayam | மேட்டுப்பாளையம் | MTP | Yes |  |
| 2 | Kallar | கல்லார் | QLR | இல்லை |  |
| 3 | Adderly | அடேர்லி | ADRL | இல்லை |  |
| 4 | Hillgrove | ஹில்குரோவ் | HLG | ஆம் |  |
| 5 | Runneymede | ரண்ணிமேடு | RNMD | இல்லை |  |
| 6 | Kateri Road | கட்டேரி சாலை | KXR | இல்லை |  |
| 7 | Coonoor | குன்னூர் | ONR | ஆம் |  |
| 8 | Wellington | வெல்லிங்டன் | WEL | ஆம் |  |
| 9 | Aravankadu | அரவங்காடு | AVK | ஆம் |  |
| 10 | Ketti | கேத்தி | KXT | ஆம் |  |
| 11 | Lovedale | லவ்டேல் | LOV | ஆம் |  |
| 12 | Fernhill | ஃபெர்ன்ஹில் | FNHL | இல்லை |  |
| 13 | Udhagamandalam (Ooty) | உதகமண்டலம் (ஊட்டி) | UAM | ஆம் | } |
# பரவூர் ஏரி

**பரவூர் காயல்** அல்லது **பரவூர் ஏரி** (*Paravur Lake*) என்பது இந்தியாவின் கேரள மாநிலத்தின் கொல்லம் மாவட்டத்தில் உள்ள பரவூரில் அமைந்துள்ள ஓர் ஏரி. இது 6.62 கி.மீ² பரப்பளவை மட்டுமே கொண்டு சிறியதாக இருந்தாலும், இத்திக்கரை ஆற்றின் இறுதிப் புள்ளியாகவும், கேரள உப்பங்கழிகளை உருவாக்கும் ஏரிகள் மற்றும் கால்வாய்களின் ஒரு பகுதியாகவும் உள்ளது. திருவனந்தபுரம் - சோரனூர் கால்வாய் அமைப்பின் ஒரு பகுதியாக, எடவா மற்றும் அஷ்டமுடி காயலுடன் பத்தொன்பதாம் நூற்றாண்டின் பிற்பகுதி முதலே இது இணைக்கப்பட்டுள்ளது.
# பரவூர் ஏரி

## சுற்றுலா ஈர்ப்பு

கழிமுகத்தின் அருகில் பரவூர் ஏரி]]
இந்த ஏரிக்கும் கடலுக்கும் இடையில் அவற்றைப் பிரிக்கும் ஒரு சிறிய சாலை, ஏரி கடலைச் சேருமிடத்தில் காணப்படுகிறது. அதிக எண்ணிக்கையிலான சுற்றுலாப்பயணிகளை ஈர்க்கும் பரவூர் ஏரி, கொல்லம் மாவட்டத்தில் வளர்ந்து வரும் சுற்றுலா இடங்களில் ஒன்று.  
பறவைப் பார்வையில் இந்த இடத்தின் அகலப்பரப்பு காட்சியைக் வானிலிருந்து பார்ப்பதைவிட இதன் வடக்கிலும் கிழக்கிலும் உள்ள மலை அடுக்குகளிலிருந்து பார்க்கலாம். புகழ்பெற்ற லேக்சாகர் சேவியர் உல்லாச விடுதி பரவூர் ஏரியின் கரையில் அமைந்துள்ளது. பிரியதர்ஷினி படகுக் குழு இந்த ஏரியின் அருகில் இருக்கும் மற்றொரு சுற்றுலா ஈர்ப்பு இடமாகும். ஏரியின் இருபுறமும் இருக்கும் அலையாத்திக் காடுகளும் மிகவும் புகழ்பெற்றவை.
# பரவூர் ஏரி

## போக்குவரத்து

கடற்கரையிலிருந்து எடுக்கப்பட்ட விழுகதிரின் நிழற்படம்]]
பரவூர் நகரிலிருந்து தொலைவில் பரவூர் ஏரி அமைந்துள்ளது. பரவூர்-எடவா-வர்க்கலை சாலை இந்த ஏரியின் கரைகளின் ஊடாகச் செல்கிறது.
பரவூர் நகராட்சிப் பேருந்து நிலையமும் தொடர்வண்டி நிறுத்தமும் ஏரியிலிருந்து தொலைவில் உள்ளன.
பரவூர் ஏரிக்கு அருகிலிருக்கும் தொடர்வண்டி நிறுத்தம் பரவூர் தொடர்வண்டி நிலையமாகும். ஒவ்வொரு நாளும் பதினான்கு தொடர்வண்டிகள் இங்கு நின்று செல்கின்றன. அருகிலுள்ள முதன்மைத் தொடர்வண்டித் தலைமையகமாக கொல்லம் சந்திப்பு தொடருந்து நிலையம் ஏரியிலிருந்து தொலைவில் உள்ளது. அருகிலுள்ள பேருந்து நிலையம் 12 கி.மீ. தொலைவில் உள்ள கேரள மா.சா.போ.கவின் சாத்தன்னூர் பேருந்து நிலையமாகும்.
# குக்கரஅள்ளி ஏரி

**குக்கரஅள்ளி ஏரி**(*Kukkarahalli Lake*) மைசூர்நகரின்மையபகுதியில்அமைந்துள்ள ஒரு ஏரி ஆகும். இந்த ஏரி கர்நாடகமக்களால்**குக்கரஹள்ளிகெரெ**என்றுகன்னடத்தில் அழைக்கபடுகிறது. (*கெரே என்றால் கன்னடத்தில் ஏரி என்று பொருள்*) இந்தஏரியானதுமானசகங்கோத்திரி (மைசூர் பல்கலைக்கழகம்), கலாமந்திர் (ரங்கயானா) மற்றும் மத்திய உணவு தொழில்நுட்ப ஆய்வு நிறுவனம் ஆகியவற்றை அடுத்துள்ளது. இது மைசூர் நகரின் இதயம் போன்றுள்ளது.  
இந்த ஏரி மூன்றாம்மும்மடி கிருஷ்ணராஜ உடையாரால் (1794–1868) உருவாக்கப்பட்டது.அவர்மைசூரைஆண்டபோதுஇதனை 1864 இல் சுமார் 4000ஹெக்டேர்பரப்பளவுள்ள நிலங்களின்நீர்ப்பாசனவசதிக்காகத் தோற்றுவித்தார்.
இதுமைசூர்நகரகுடிநீர்ஆதாரமாகவும்உள்ளது.இதுபல்வேறுஆக்கிரமிப்புகளுக்குஉள்ளாகியுள்ளது. மைசூர் மக்கள் மற்றும் சுற்றியுள்ள விவசாயிகளால் பாதுகாக்கப்படுகிறது. பறவைகளின் சரணாலயமாகவும் உள்ளது.
# குக்கரஅள்ளி ஏரி

## அமைவிடம்

இந்தஏரிமைசூரின்நகரப்பகுதியில்அமைந்துள்ளது. ஏரியிலிருந்துமைசூர்தொடருந்துநிலையம் 3கி. மீதூரம். அருகாமையிலுள்ள வானூர்திநிலையம்மைசூர்வானூர்திநிலையம் 15கி.மீதொலைவிலும்உள்ளது.
# குக்கரஅள்ளி ஏரி

## நீர்பிடிப்புபகுதி

இந்தஏரியின்வடிநிலப்பகுதிசுமார் 414சதுரகிலோமீட்டராகும்.இதன்நீர்ப்பரப்புபகுதி 62ஹெக்டேராகும். திவான் பூமையா பாசனக்கால்வாயின் நீளம் 27கி. மீ ஆகும். இக்கால்வாய்ஹெங்கல், போகடி, குன்றிமாலா மற்றும் மானசகங்கோத்திரி வழியாகச் செல்லும் 27 கி.மீ. நீளமுள்ள திவான் பூமையா பாசனக் கால்வாய் இந்த ஏரியில் சென்று விழுகிறது. இவ்வேரி‘J’வடிவத்தில்அமைந்துள்ளது.இதன்அதிகபட்சஆழம் 5 மீட்டராகும். மணல்மற்றும் களிமண் அமைப்புடன்உயிர்சூழ்நிலைக்குதகுந்ததாகஉள்ளது. என சன்றுகள் கூறுகின்றன.
கிழக்கு-மேற்கான ஏரிக்கரையின் ஒருபக்கமாக நீர் தேக்கப்படுகிறது. ஏரியின் மண் அமைப்பு, மணல் கலப்புமண்ணாகவும் களிமண் கலப்புமண்ணாகவும் உள்ளது. தற்காலிகமான வடகரை, ஏரிக்குள் வந்துவிழும் கழிவுநீரை தடுத்து நிறுத்துகிறது. ஏரியின் அதிகப்பட்ச வெள்ள அளவு ஆகும்.
# தேவனூர்

**தேவனூர்** (Devanur), தமிழ்நாட்டின் அரியலூர் மாவட்டம், ஆண்டிமடம் வட்டம், ஆண்டிமடம் ஊராட்சி ஒன்றியத்தில் உள்ள தேவனூர் ஊராட்சியில் அமைந்த சிற்றூர் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# தேவனூர்

## மக்கள் தொகை வகைப்பாடு

2001 ம் ஆண்டு மக்கள் தொகை கண்க்கெடுப்பின்படி மொத்தம் 1,915 ஆகும். அதில் ஆண்கள் 964 பெண்கள் 951 ஆகும்.
# டச் ஸ்டோன் (ஆஸ் யூ லைக் இட்)

**டச் ஸ்டோன்** என்பது ஷேக்ஸ்பியரின் ஆஸ் யூ லைக் இட் நாடகத்தில் வரும் ஒரு கற்பனை கதாபாத்திரமாகும்.
# டச் ஸ்டோன் (ஆஸ் யூ லைக் இட்)

## நாடக பாத்திரம்

டச் ஸ்டோன் என்பது ட்யுக் ஃபெட்ரிக்கின் (Duke Frederick) அரசவை கோமாளி கதாபாத்திரம் ஆகும். நாடகம் முழுவதும் அவன் மற்ற கதாபாத்திரங்களை பற்றி கூறிக்கொண்டே இருப்பது நாடகத்தை நன்கு புரிந்து கொள்ள உதவுகிறது. அட்ரே (Audrey) என்னும் பெண்ணுடன் டச் ஸ்டோன் காதலில் விழுந்துவிடுகிறான். அதே நகரத்தை சேர்ந்த வில்லியம் (William) என்பவன் அட்ரேவை தவறான வழிகளில் அடைய நிறைய முயற்சிக்கிறான். ஆனால் டச் ஸ்டொனால் மிரட்டி விரட்டப்படுகிறான். டச் ஸ்டோன் அட்ரேவை மனந்தாலும் ஒரு கணிப்பு அவர்கள் உறவை நெருக்கமானதாக ஆக்கவில்லை. அட்ரே டச் ஸ்டோனுடன் உண்மையான காதலுடன் இருக்க வில்லை. அவள் வெறும் பட்டிக்காட்டு பெண்ணாகவே இருந்தாள். சீலியாவின் (celia) பாதுகாப்பிற்காகவும் அவளின் வசதிக்காகவும் டச் ஸ்டோன் காட்டில் பின்தொடர்ந்து செல்வது அவனது பாத்திரம் சுயநலமில்லாததாக காட்டுகிறது.  
ரோசலின்டும் (Rosalind) சீலியாவும் நகைச்சுவையாக அவனை இயற்கையான கோமாளி என்று கூறியிருந்தாலும் டச் ஸ்டோன் தன்னை ஒரு அறிவாளியாகவே எண்ணிக் கொண்டான். (" fortune makes nature's natural the cutter-off of nature wit" and "hath sent this natural for our whetstone") அடிக்கடி அவனது புத்திசாலித்தனத்தைக் காட்ட அறிவார்ந்த கருத்துக்களின் மூலம் முயற்சிப்பான்.  
டச் ஸ்டோன் அவனை ஆவிட் உடன் ஒப்பிட்டுக்கொள்வான். டச் ஸ்டோன் என்ற வார்த்தை ஆர்தர் கோல்டிங் (Arthur Golding) என்பவரது 1575 ஆம் ஆண்டு இரண்டாம் புத்தகத்தின் மொழிபெயர்ப்பில் இருந்து தோன்றியது. அதில் மெர்குரி (Mercury) தந்திரமாக அப்பலோவின் (Apollo) கால்நடைகளை திருடி வைத்துக் கொண்டு பேட்டஸ் (Battus) இடம் கால்நடைகள் எங்கே என கேட்டு அவனை தண்டிக்க டச்ஸ்டோனாக மாற்றி விடுகிறான்.  
ஷேக்ஸ்பியரின் கோமாளிகளில், டேவிட் வில்ஸ் (David Wiles) அறிவுறுத்திய படி ராபர்ட் ஆர்மின் (Robert Armin) ஆஸ் யு லைக் இட் முதல் நாடகத்தில் (p145) டச் ஸ்டோனாக நடித்தார். ஆர்மின் டச் ஸ்டோனாக 1599 ல் நடித்ததில் இருந்து அரசவை கோமாளிக்களின் கதாபாத்திரங்களின் தொடக்கமாக அது அமைந்தது. இந்த கதாபாத்திரங்கள் முந்தைய கோமாளி பாத்திரங்களை விட மாறுபட்டிருந்தது. முந்தய கோமாளிகள் வெறும் கைக்கூலிகளாக மட்டுமே இருந்தனர்.
# லிங்கம்பதி ஏரி

**லிங்கம்பதி ஏரி** (Lingambudhi Lake) என்பதுகர்நாடகத்தின், மைசூரில் அமைந்துள்ள ஒரு ஏரி ஆகும்.  
மைசூரில் என்றும் வற்றாத, நகருக்கு நீராதாரமாக குக்கரஹள்ளி, கரஞ்சி, லிங்கம்பதி ஏரி என மூன்று ஏரிகள் உள்ளன. இம்மூன்று ஏரிகளில் லிங்கம்பதி ஏரி அதன் அமைவிடத்தாலும் நகரை வாழ்விப்பதாலும் தலையாயதாக விளங்குகிறது. லிங்கம்பதி ஏரி காவேரி ஆற்றின் வடிநிலப்பகுதியில் அமைந்துள்ள வற்றாத ஏரியாகும். இது 1828-ஆம் ஆண்டு அமைக்கப்பட்டதிலிருந்து 1980-கள் வரை வற்றாமல் இருந்து வருகிறது. இது மைசூர்நகரை ஒட்டி அமைந்துள்ள ஒரு கிராமத்தில் அமைக்கப்பட்டுள்ளது. இப்போது இந்த ஏரி ஸ்ரீராம்புரா என்ற குடியிருப்புக்கு மிக அருகில் உள்ளது. இந்த லிங்கம்பதி ஏரி தற்போது லிங்கம்பதி பாளையத்தில் வசிக்கும் மக்களுக்கு மதம்சார்ந்த வழிபாட்டிடமாகவும், குடிநீர் ஆதாரமாகவும், பாசனத்திற்கான ஆதாரமாகவும், மீன் வளர்ப்பு நிலையமாகவும், மக்கள் துவைக்க, குளிக்க பயன்படும் நீராதாரமாக விளங்குகிறது. 28 ஆகஸ்டு 2003-இல் மைசூர் மாவட்ட ஆட்சியரிடமிருந்து வந்த குறிப்பின்படி லிங்கம்பதி ஏரியும் அதன் சுற்றுப்பகுதியும் மாநில வனத்துறையின் 2001 ஆம் ஆண்டின் அறிவிப்பு மேற்கோளின்படி வனத்துறைக்கு உட்பட்ட பகுதியாக மாறி பாதுகாக்கப்பட்ட வனப்பகுதியாக இருந்துவருகிறது. இது லிங்கம்பதி ஏரியைப் பற்றி குறிப்பிடும்படியான செய்தியாகும். இதனால் தான் இந்த ஏரி தற்போது பாதுகாக்கப்பட்ட வனப்பகுதியாக விளங்குகிறது.(மஞ்சுநாத் சதாசிவ்,2007)
# லிங்கம்பதி ஏரி

## அமைவிடம்

பதினைந்து ஆண்டுகளுக்கு முன்பு லிங்கம்புதி ஏரி மைசூருக்கு புற எல்லையாக இருந்தது, ஆனால் இப்போது இந்த ஏரியையும் தாண்டி குடியிருப்புக்கள் வளர்ந்துள்ளது. புவியியல் விவரப்படி இந்த ஏரி மைசூருக்கு தென்மேற்கே 12' 20" வ மற்றும் 76' 31" கி கடல் மட்டத்திலிருந்து 730 மீ உயரத்தில் அமைந்துள்ளது. மைசூரின் மையப்பகுதியிலிருந்து 7 கி.மீ துரத்தில் உள்ளது.  
வரலாற்று சான்றுபடி இந்தலிங்கம்புதி ஏரி 1828 ஆம் ஆண்டு மைசூரை ஆண்ட மூன்றாம் கிருஷ்ணராஜ உடையாரின் மனைவி லிங்கஜம்மானி மைசூரின் பெண் தெய்வமான ஸ்ரீ சாமுண்டீஸ்வரிக்கு நன்றி தெரிவிக்கும்விதமாக மைசூரிக்கு புறத்தே மஹாலிங்கேஸ்வரர் கோயிலை கட்டி இந்த ஏரியையும் ஏற்படுத்தினார். இது 45 கி.மீ சுற்றளவுக்கு நீர்பிடிப்பு பகுதியை கொண்டிருந்தது. 1988 மக்கள் தொகை கணக்கின்படி இந்த ஏரி நகரைவிட்டு நன்கு வெளியே இருந்தது. ஆனல் 2011 கணக்கெடுப்பின்படி இது அனைத்துப் புறங்களாலும் ஆக்கிரமிக்கப்பட்டுள்து. ஏரியை சுற்றி இருந்த இருபதுக்கும் மேற்பட்ட செங்கல் சூளைகள் தற்போது ஒழிக்கப்பட்டது. 1997-98ல் மரங்களற்று காணப்பட்ட ஏரி வனத்துறையின் சீரிய முயற்சியால் மரங்கள் நிறைந்த வனப்பகுதியாக, மக்களுக்கு விறகுக்கு பயன்படும் விதமாக 217 ஏக்கரில் தற்போது **லிங்கம்புதி பறவைகள் சரணாலயமாக** 2001 ஆண்டு முதல் செயல்பட்டு வருகிறது. இங்கு புங்கமரம், கருவேலம், மா, நாவல், இலந்தை ஆகிய மரங்கள் ஏராளமாக உள்ளன.
# உளர் ஏரி

**உவுளர் ஏரி** அல்லது **ஊலர் ஏரி ** (*Wular Lake*) ஆசியா கண்டத்தில் இருக்கும் மிகப் பெரிய நன்னீர் ஏரியாகும் . இந்தியாவின் சம்மு காசுமீர் மாநிலத்தின் பந்திபோரா மாவட்டத்தில் அமைந்துள்ள இந்த ஏரி கண்டத்தட்டு நகர்வியல் செயல்பாடு மூலம் உருவாகியுள்ளதாக கருதப்படுகிறது. பீர் பஞ்சல் தொடரில் உற்பத்தியாகி சீலம் ஆறு இந்த ஏரியின் வழியாக பாய்ந்து பாக்கித்தானை அடைகிறது. ஏரியின் பரப்பளவு காலநிலைக்கு ஏற்ப 12 - 100 சதுரமைல் (30 - 260 சதுர கிலோமீட்டர்) அளவுக்கு மாறுபடுகிறது. ஏரியின் கரையில் 1950 ஆம் ஆண்டுகளில் நடப்பட்ட வில்லோ மரங்களின் விளைவாக ஏரி வறண்டு கொண்டு வருவதாக கருதப்படுகிறது.
# உளர் ஏரி

## பெயரியல்

பண்டைய காலத்தில் உவுலர் ஏரி மகாபத்மசர் என்று அழைக்கப்பட்டது. இந்து மத புராணங்களும் இதை மகாபத்மசரசு என்றே குறிப்பிடுகின்றன. மகாபத்மசரசை போலோர் என்று அல்-பிருனி (கி.பி 960-1031) குறிப்பிடுகிறார். ஏரியின் பெரிய பரிமாணமும் நீரின் அளவும் பிற்பகல்களில் அதிக பாய்ச்சல் கொண்ட அலைகள் உருவாக வழிவகுக்கின்றன. சமசுகிருதத்தில் இந்த அலைகளுக்கு உல்லோலா என்று பெயரிடப்பட்டுள்ளது. இதன் பொருள் "புயல் வேக பாய்ச்சலில் உயரும் அலைகள் என்பதாகும். எனவே இந்த ஏரியை உல்லோலா ஏரி என்று அழைப்பதும் பொருந்தும். இதுவே அல் பிருனி காலத்தில் போலோர் என்றும் பின்னாளில் படிப்படியாக ஊலர் அல்லது உவுலர் என்றும் மருவியிருக்கலாம் .காசுமீரி மொழிச் சொல்லான 'வுல்' என்பதும் இதன் தோற்றத்திற்கு காரணமாக இருக்கலாம். அதாவது வுல் என்ற சொல்லுக்கு இடைவெளி அல்லது பிளவு என்ற பொருள் காசுமீரி மொழியில் குறிக்கப்பட்டுள்ளது.
# உளர் ஏரி

## இயற்கை வரலாறு

ராம்சர் தளமாக நியமிக்கப்பட்ட 37 இந்திய ஈரநிலங்களில் இந்த ஏரியும் ஒன்றாகும். இருப்பினும் நீர்ப்பிடிப்பு பகுதிகளின் பெரும்பகுதி விவசாய நிலமாக மாறுவது, உரங்கள் மற்றும் விலங்குகளின் கழிவுகளால் மாசுபடுதல், காட்டுக்கோழி மற்றும் புலம்பெயர்ந்த பறவைகளை வேட்டையாடுதல் மற்றும் ஏரியிலேயே களை தொற்று உள்ளிட்ட பல்வேறு சுற்றுச்சூழல் அச்சுறுத்தல்களை இந்த ஏரி எதிர்கொள்கிறது .
# இடலாக்குடி

**இடலாக்குடி** (*Edalakudy*) என்பது இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில் நாகர்கோவிலில் இருந்து சுசீந்திரம் செல்லும் வழியில் கன்னியாகுமரி நெடுஞ்சாலை (NH 47) யில் அமைந்துள்ள ஒரு நகரம் ஆகும். இவ்வூர் தமிழ்க் கவிஞரும் அறிஞருமான, சதாவதானி செய்குத்தம்பி பாவலர் பிறந்த ஊராகும். இங்கு அரசுப் பள்ளியென்று செயல்படுகிறது. சார் பதிவாளர் அலுவலகம் ஒன்று இவ்வூரில் இயங்கி வருகிறது.
# தயிர் சாதம்

**தயிர்சாதம்** அல்லது **தயிர் சோறு** (Curd rice, கன்னடம்: *ಮೊಸರು-ಅನ್ನ* (மசரு அண்ணா), (பெருகு அண்ணம்), Malayalam: Thayiru) என்பது ஒரு இந்திய உணவு ஆகும். இது தமிழ்நாடு, கர்நாடகா, தெலுங்கானா, ஆந்திரப் பிரதேசம் ஆகிய மாநிலங்களில் மிகவும் பிரபலமாக உள்ளது.
தனியான உணவாகவும், அல்லது மதிய உணவின் போது சாம்பார் சாதம், ரசம் சாதம் தயிர் சாதம், என்ற வரிசையிலும் வகை வகையாக உண்ணலாம்.  
தமிழ்நாட்டு வைணவத்திருத்தளங்களில் தயிர் சாதம் தயிரண்ணம் என்ற பெயரில் பிரசாதமாக வழங்கப்படுவது வழக்கம்.
# செய்முறை

பச்சரிசிசாதம் செய்து அதனுடன் தயிரை கலந்தால் எளிய தயிர் சாதம் தயார். எனினும் தயிர்சாததில் சீரகம். சிறிதளவு உப்பு, நறுக்கிய வெங்காயம் கொத்துமல்லி இலை, மோர் மிளகாய் போன்ற மசாலா வகைகளையும் கலந்து பயன்படுத்தலாம்.
# செய்முறை

## பரிமாறுதல்

தயிர்சாதம் தனியாக உண்ணும் போதுவழக்கமாக ஊறுகாய், அப்பளம், முறுக்கு, காராபூந்தி ஆகியவற்றுள் ஏதாவதொன்றை தொட்டு உண்பர்.
சில பகுதிகளில் சூடான குழைத்த சாததுடன் தயிர் கலந்து தாளித்து (கடுகு, பெருங்காயம் சின்ன வெங்காயம் சேர்த்து எண்ணெயில் பொரித்தெடுத்தல்) திராட்சை அல்லது மாதுளை முத்துக்கள் கலந்து பரிமாறலாம்.
# ராசிபாளையம்

**இராசிபாளையம்** கோவை மாவட்டத்தில் வளர்ந்து வரும் ஒரு புறநகர்ப்பகுதி ஆகும். இது இரண்டு ஊராட்சிகளை [ராசிபாளையம் மற்றும் அருகம்பாளையம்] உள்ளடக்கிய பகுதி ஆகும். இப்பகுதி மக்கள் தொகை 6,000.
# ராசிபாளையம்

## கோவில்கள்

இங்கு சித்தி வினாயகர் கோவில் அத்தனூர் அம்மன் கோவில் உள்ளிட்ட 10 கோவில்கள் உள்ளன.
# ராசிபாளையம்

## பள்ளிகள்

இவ்வூரில் ஒரு தொடக்கப்பள்ளியும் ஒரு உயர்நிலைப்பள்ளியும் உள்ளது.
# அதிரதன்

**அதிரதன்** (अधिरथ) இந்து தொன்மவியலில் மகாபாரதத்தில் கர்ணனின் வளர்ப்பு தந்தையாகும். தேரோட்டத்தில் சிறந்தவன். அங்க தேசத்தின் மன்னன் எனவும் சிலர் கூறுவர். சாந்தனு மற்றும் திருதராட்டிரன்ஆகிய குரு குல மன்னர்களுக்கு தேரோட்டியாக பணி புரிந்தவர். இவர் திருதராஷ்டிரனின் தலைமைத் தேரோட்டி. ஸ்ரீமத் பாகவதத்தின்படிஅதிரதன் யயாதியின் வழிவந்தவர். கிருஷ்ணனின் உறவினர்.  
கங்கையில் நீராடும்போது ஆற்றில் மிதந்து வந்த அழகான கூடைப்பெட்டியை காண்கிறாள் அதிரதனின் மனைவி. அதனை பிரித்து உள்ளே காதில் பளிச்சிடும் குண்டலங்களுடன் குழந்தையைக் கண்டு அதற்கு கர்ணன் எனப்பெயரிட்டு எடுத்து வளர்க்கிறார்கள் (கர்ணன் குந்திதேவிக்கு சூரியனின்அருளால் திருமணத்திற்கு முன் பிறந்த குழந்தை.எனவே பயந்த குந்தி குழந்தையைபட்டு வஸ்திரத்தில் சுற்றிகூடையில் வைத்து ஆற்றில் விட்டார்). போர்கருவிகளில் பயிற்சிபெற மகனை அத்தினாபுரம் அனுப்புகிறான் அதிரதன். அங்கு கர்ணனுக்கு துரியோதனனுடன் நட்பு ஏற்படுகிறது.  
சூதர் குல தலைவனான அதிரதனால் வளர்க்கப்பட்டதால், கர்ணனை **சூதபுத்திரன்** என பாண்டவர்கள் மற்றும் திரௌபதி போன்றவர்கள் ஏளனம் செய்து பேசினர். அதிரதனின் மனைவி *இராதை* ஆவார். எனவே கர்ணன் **இராதேயன்** என்றும் அழைக்கப்பட்டார்.  
கர்ணனுக்குப் பின் இவர்களுக்கு பிறந்த குழந்தையின்பெயர் ஷான்.
# மேட்டூர் அணை தொடருந்து நிலையம்

'  
**மேட்டூர் அணை இரயில் நிலையம்** (*Mettur Dam railway station*) இந்திய நாட்டின் மாநிலமான தமிழ்நாட்டில் சேலம் மாவட்டத்தில் உள்ள மேட்டூரில் அமைந்துள்ளது. சேலம் சந்திப்பு - மேட்டூர் அணை பாதையில் கடைசி இரயில் நிலையமாக இந்த நிலையம் உள்ளது. இந்திய இரயில்வேயின் தென்னக இரயில்வே மண்டலம், சேலம் இரயில்வே கோட்டத்தின் கட்டுப்பாட்டில் இந்நிலையம் இயங்குகிறது.
# பாளையம், அரூர்

**பாளையம்** (*Palayam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் வீரப்பநாய்க்கன்பட்டி ஊராட்சிக்கு உட்பட்ட ஒரு கிராமம் ஆகும்.
# பாளையம், அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவும், மாநில தலைநகரான சென்னையிலிருந்து 257 கிலோமீட்டர் தொலைவிலும் உள்ளது.
மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'13.4"N 78°34'20.4"E ஆகும். இங்கு 230 குடும்பங்களும் 904 மக்களும் வசிக்கின்றனர். இதில் 469 ஆண்களும் 435 பெண்களும் அடங்குவர்.
# புவியீர்ப்பு முடுக்கம்

இயற்பியலில், **ஈர்ப்பு முடுக்கம்** அல்லது **புவியீர்ப்பு முடுக்கம்** (*gravitational acceleration*) என்பது இழுவை ஏதுமற்ற வெற்றிடம் ஒன்றில் ஒரு பொருள் வீழ்ச்சி அடையும் போது அப்பொருளில் ஏற்படும் முடுக்கம் ஆகும். இது ஈர்ப்பு விசையால் ஏற்படுத்தப்படும் ஒரு நிலையான வேக அதிகரிப்பாகும். பொருட்களின் திணிவுகள் அல்லது கலவைகளைப் பொருட்படுத்தாமல், அனைத்துப் பொருட்களும் ஒரே விகிதத்தில் வெற்றிடத்தில் முடுக்கி விடப்படுகின்றன.  
மேற்பரப்பில் ஒரு நிலையான புள்ளியில், புவியின் ஈர்ப்பின் அளவு புவியீர்ப்பு மற்றும் புவியின் சுழற்சியின் மையவிலக்கு விசை ஆகியவற்றின் ஒருங்கிணைந்த விளைவால் விளைகிறது. பூமியின் மேற்பரப்பில் வெவ்வேறு புள்ளிகளில், குத்துயரம், நிலநேர்க்கோடு, நிலநிரைக்கோடு ஆகியவற்றைப் பொறுத்து சுயாதீன வீழ்ச்சி முடுக்கம் 9.764 முதல் 9.834 மீ/செ<sup>2</sup> (32.03 முதல் 32.26 அடி/செ<sup>2</sup>) வரை இருக்கும். ஒரு வழக்கமான நிலையான மதிப்பு சரியாக 9.80665 மீ/செ<sup>2</sup> (32.1740 அடி/செ<sup>2</sup>) என வரையறுக்கப்படுகிறது. இந்த மதிப்பிலிருந்து குறிப்பிடத்தக்க மாறுபாட்டின் இடங்கள் புவியீர்ப்பு முரண்பாடுகள் என அழைக்கப்படுகின்றன. மேலுதைப்பு அல்லது இழுவை போன்ற பிற விளைவுகள் இங்கு கணக்கில் எடுத்துக்கொள்ளப்படவில்லை.
# புவியீர்ப்பு முடுக்கம்

## உலகளாவிய விதியுடனான தொடர்பு

நியூட்டனின் உலகளாவிய ஈர்ப்பு விதி எந்த இரண்டு பொருட்களுக்கிடையேயும் ஒரு ஈர்ப்பு விசை உள்ளது என்று கூறுகிறது. இதன் சமன்பாடு பின்வருமாறு:  
:<math>F = G \frac{m_1 m_2}{r^2}\ </math>  
இங்கு <math>m_1</math>, <math>m_2</math> என்பன இரண்டு பொருட்களின் திணிவுகள் ஆகும், <math>G</math> என்பது ஈர்ப்பியல் மாறிலி, <math>r</math> என்பது அவற்றின் இடைத்தூரம்.
# புவியீர்ப்பு முடுக்கம்

## பூமி, சூரியன், நிலா மற்றும் கோள்களின் ஒப்பீட்டு ஈர்ப்பு

| பொருள் | புவியின் ஈர்ப்பின்
பெருக்கம் | மீ/செ<sup>2</sup> | அடி/செ<sup>2</sup> | குறிப்புகள் | 100மீ வீழ்ச்சிக்கு எடுக்கும் நேரமும்
அதிகபட்ச வேகமும் |
| --- | --- | --- | --- | --- | --- |
| ஞாயிறு | 27.90 | 0.85 செ |  |  |  |
| புதன் | 0.3770 | 7.4 செ |  |  |  |
| வெள்ளி | 0.9032 | 4.8 செ |  |  |  |
| புவி | 1 | 4.5 செ |  |  |  |
| &emsp;நிலா | 0.1655 | 11.1 செ |  |  |  |
| செவ்வாய் | 0.3895 | 7.3 செ |  |  |  |
| சியரீசு | 0.029 | 26.7 செ |  |  |  |
| வியாழன் | 2.640 | 2.8 செ |  |  |  |
| &emsp;ஐஓ | 0.182 | 10.6 செ |  |  |  |
| &emsp;ஐரோப்பா | 0.134 | 12.3 செ |  |  |  |
| &emsp;கனிமீடு | 0.145 | 11.8 செ |  |  |  |
| &emsp;கலிசுட்டோ | 0.126 | 12.7 செ |  |  |  |
| சனி | 1.139 | 4.2 செ |  |  |  |
| &emsp;டைட்டன் | 0.138 | 12.2 செ |  |  |  |
| யுரேனசு | 0.917 | 4.7 செ |  |  |  |
| &emsp;டைட்டானியா | 0.039 | 23.0 செ |  |  |  |
| &emsp;ஒபெரோன் | 0.035 | 24.0 செ |  |  |  |
| நெப்டியூன் | 1.148 | 4.2 செ |  |  |  |
| &emsp;டிரைட்டன் | 0.079 | 16.0 செ |  |  |  |
| புளூட்டோ | 0.0621 | 18.1 செ |  |  |  |
| ஏரிசு | 0.0814 | (அண்ணளவு) | 15.8 செ | } |  |
# பெதுன் கல்லூரி

**பெதுன் கல்லூரி** (*Bethune College*) இந்தியாவின் கொல்கத்தாவில் உள்ள பிதன் சரணியில் அமைந்துள்ள ஒரு மகளிர் கல்லூரியாகும். இக்கல்லூரி கல்கத்தா பல்கலைக்கழகத்துடன் இணைக்கப்பட்டுள்ளது. இது இந்தியாவின் பழமையான மகளிர் கல்லூரியகும். 1849 ஆம் ஆண்டில் பெண்கள் பள்ளியாகவும், 1879 ஆம் ஆண்டில் ஒரு கல்லூரியாகவும் பெதுன் கல்லூரி நிறுவப்பட்டது. 2019 ஆம் ஆண்டு மதத்தின் இடத்தில் மனிதநேய நெடுவரிசையை இளங்கலை விண்ணப்ப படிவத்தில் சேர்த்த காரணத்தால் பரவலாக செய்திகளில் இக்கல்லூரி இடம்பெற்று இருந்தது. இந்நடவடிக்கையானது இந்தியாவில் எந்த கல்லூரியும் முன்னெடுக்காத நிலையில் முதன்முதலில் இக்கல்லூரி மேற்கொண்ட ஒரு நடவடிக்கையாகும்.
# பெதுன் கல்லூரி

## வரலாறு

1849 ஆம் ஆண்டில் ஜான் எலியட் ட்ரிங்வாட்டர் பெதுனால் இந்த கல்லூரி ஒரு மதச்சார்பற்ற பெண்கள் பள்ளியாக (பெண்கள் மதச்சார்பற்ற கல்விக்காக) நிறுவப்பட்டது. 1856 ஆம் ஆண்டில் அரசு இதனை இணைத்துக் கொண்டது, 1862-63இல் நிறுவப்பட்ட பின்னர் அது பெதுன் பள்ளி என்று மறுபெயரிட்டது. 1879 ஆம் ஆண்டில் இந்தியாவின் முதல் மகளிர் கல்லூரியாக பெத்தூன் கல்லூரி வளர்ந்தது.
# பெதுன் கல்லூரி

## புகழ்வாய்ந்த மாணவர்கள்

- சந்திரமுகி பாசு (1860-1944), பிரித்தானிய பேரரசின் முதல் இரண்டு பெண் பட்டதாரிகளில் ஒருவர்
- அபாலா போஸ் (1864-1951), சமூக சேவகர்
- சாரா தேவி சத்துருணி (1872-1945), பெண் கல்வியின் ஊக்குவிப்பாளர்
- அனாரா பஹார் சௌத்ரி (1919-1987), சமூக ஆர்வலர் மற்றும் எழுத்தாளர்
- கமலா தாஸ் குப்தா (1907-2000), போராளி தேசியவாதி
- அமல்பிரவா தாஸ், சமூக சேவகர்
- பினா தாஸ் (1911-1986), புரட்சியாளர் மற்றும் தேசியவாதி
- டிஸ்டா தாஸ் (பிறப்பு 1978), எதிர்பாலின நடிகை
- கல்பனா தத்தா (1913-1995), சுதந்திர ஆர்வலர்
- மீரா தத்தா குப்தா (1907-1983), சுதந்திர போராளி மற்றும் ஆர்வலர்
- ஸ்வார்ணகுமாரி தேவி (1855-1932), கவிஞர், நாவலாசிரியர் மற்றும் சமூக சேவகர்
- கடம்பினி கங்குலி (1861-1923), பிரித்தானிய பேரரசின் முதல் இரண்டு பெண் பட்டதாரிகளில் ஒருவர்
- அசோக குப்தா (1912-2008), சுதந்திர போராளி மற்றும் சமூக சேவகர்
- நீனா குப்தா, கணிதவியலாளர் , சரிச்கி ரத்து பிரச்சனைக்கு தீர்வு கண்டவர் .
- ஆதிதி லாஹிரி (பிறப்பு 1952), கல்வியாளர் அபா மைத்தி (பிறப்பு 1925), அரசியல்வாதி
- கனக் முகர்ஜி (1921-1995), அரசியல் ஆர்வலர் ஷகுலதா ராவ் (1886-1969), சமூக சேவகர் மற்றும் குழந்தைகள் எழுத்தாளர்
- கமினி ராய் (1864-1933), கவிஞர், சமூக சேவகர் மற்றும் பெண்ணியவாதி
- லீலா ராய் (1900-1970), அரசியல்வாதி மற்றும் சீர்திருத்தவாதி
- மம்தாஸ் சங்கமிதா, மருத்துவர் மற்றும் அரசியல்வாதி
- ஷோபா சென், நடிகை அமியா தாகூர் (1901-1988),
- பாடகர் புரட்டிலாடா வடெடார் (1911-1932), புரட்சிகர தேசியவாதி
# கூடலூர் (தருமபுரி)

**கூடலூர்** (*Gudalur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வீரப்பநாய்க்கன்பட்டி ஊராட்சிக்கு உட்பட்டது.
# கூடலூர் (தருமபுரி)

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 55 கிலோமீட்டர் தொல்லைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'37.6"N 78°26'02.6"E ஆகும்.
# கூடலூர் (தருமபுரி)

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 795 குடும்பங்களும், 2976 மக்களும் வசிக்கின்றனர். இதில் 1495 ஆண்களும் 1481 பெண்களும் அடங்குவர்.
# ஆர். பார்த்தசாரதி

**ஆர். பார்த்தசாரதி** (R. Parthasarathy) (பி.1934) ஓர் இந்தியக் கவிஞர், மொழிபெயர்ப்பாளர், விமர்சகர் மற்றும் ஆசிரியர் ஆவார்.